|  |  |
| --- | --- |
|  | ***Форум за едукацию, сотруднїцтво, афирмацию и потримовку гражданскому дружтву***Банович Страхинї 8, 21000 Нови Сад, Телефон: +381 21 474 0684, +381 63 552 246, [www.fesap.org.rs](http://www.fesap.org.rs) email: office@fesap.org.rs***Форум за едукацию, сотруднїцтво, афирмацию и потримовку гражданскому дружтву***Банович Страхинї 8, 21000 Нови Сад, Телефон: +381 21 474 0684, +381 63 552 246, [www.fesap.org.rs](http://www.fesap.org.rs) email: office@fesap.org.rs |

Число: 8/2023 Датум: 17.5.2023. року

На основи Ришеня о додзельованю буджетних средствох по Явним конкурсу за софинансованє подпроєкту «Мултикултурализем на клик», число: 128-90-22/2023-05 од 31. марца 2023. року, як и предкладаня Конкурсней комисиї за розпатранє, вреднованє и оценьованє поднєшених приявох на Конкурс за вибор подобовей роботи на тему «Символи Велькей ноци», зоз Записнїка число 6/2023 од 16.5.2023. року, предсидателька Управного одбору Форуму за едукацию, сотруднїцтво, афирмацию и потримовку гражданскому дружтву (у дальшим тексту: ФЕСАП) зоз Нового Саду, приноши

**Ришенє**

**о виборе наградзених роботох на Конкурсу за вибор подобовей роботи на тему «Символи Велькей ноци»**

**I**

На основи Явного конкурсу за софинансованє подпроєкту «Мултикултурализем на клик», хтори розписани дня 22.2.2023. року под числом: 128-90-22/2023-05, хтори обявени у «Службених новинох АП Войводини», число 8/2022, дня 24.2.2023. року, як и Конкурсу за вибор подобовей роботи на тему «Символи Велькей ноци» хтори ФЕСАП обявел на своїм интернет-боку и боку Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият) 5.4.2023. року, по розпатраню благочасних и валидних приявох, Комисия з прилапйованьом Записнїка о роботи число 6/2023 од 16.5.2023. року, утвердзела шлїдуюцу лїстину наградзених роботох:

|  |  |  |  |  |  |  |
| --- | --- | --- | --- | --- | --- | --- |
| Пор. числоранґованя | Мено и презвиско школяра | Населєне место | Число бодох | Назва роботи | Школа | Награда |
| 1. | Кристина Рамач | Руски Керестур | 24 | «Символи Велькей ноци» | Основна и штредня школа з домом школярох «Петро Кузмяк» – Руски Керестур | Мобилни телефон Xiaomi POCO M4 PRO 4G, Power black/Yellow 8/256GB |
| 2. | Ивет Клима | Бечей | 22 | «Символи Велькей ноци» | Основна школа «Петефи Шандор» – Бечей | Мудра годзинка Samsung SM-R900-NZA/NZD Galaxy Watch 5 Heart – Small 40mm шива/златна |
| 3. | Исидора Рожа | Суботица | 16 | «Символи Велькей ноци» | Основна школа «Йован Йованович Змай» – Суботица | Ґеймерски комплет White Shark GC 4104 COMANCHE 4 in 1, GR 6303 и звучнїк Redragon Darknets GS570 BT speaker, GS570 BT |

**II**

Тото ришенє о виборе ше обявює на урядовим интернет-боку ФЕСАП и Секретарияту.

**III**

Тото ришенє конєчне.

**Обгрунтованє**

На основи члена 11. у вязи зоз членом 23. и 25. Покраїнскей скупштинскей одлуки о буджету Автономней покраїни Войводини за 2023. рок («Службени новини АПВ», число 54/2022) и члена 7. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019), Покраїнски секретарият за образованє, предписаня, управу и национални меншини – национални заєднїци, дня 22.2.2023. року, розписал Явни конкурс за софинансованє подпроєкту «Мултикултурализем на клик», под числом: 128-90-22/2023-05. Явни конкурс бул розписани за додзельованє дотацийох Покраїнского секретарияту за образованє, предписаня, управу и национални меншини – национални заєднїци, реґистрованим правним особом (здруженьом, асоцияцийом и другим субєктом зоз шедзиском на териториї Автономней покраїни Войводини) за орґанизованє 8 наградних конкурсох од общого явного интереса, за школярох нїзших и висших класох основних школох зоз АП Войводини и то у обласци мултикултурализма, толеранциї и очуваня и промовованя етнїчней рижнородносци и културного идентитету националних меншинох – националних заєднїцох Войводини.

Зоз Покраїнску скупштинску одлуку о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019) ше ушорює наменку, способ и поступок за додзельованє буджетних средствох за софинансованє програмох и проєктох за унапредзенє положеня националних меншинох – националних заєднїцох и розвой мултикултурализма и толеранциї на териториї Автономней покраїни Войводини.

Наведзени средства ше обезпечує у буджету АП Войводини и водзи ше их на окремним буджетним роздїлу покраїнского орґана управи цо компетентни за обласц националних меншинох − националних заєднїцох.

Право на додзельованє буджетних средствох за унапредзенє положеня националних меншинох – националних заєднїцох маю здруженя, фонди и фондациї припаднїкох националних меншинох – националних заєднїцох, хтори маю реґистроване шедзиско на териториї АП Войводини.

Зоз членом 15. Покраїнскей скупштинскей одлуки о покраїнскей управи («Службени новини АПВ», число 37/14 и 54/14 – др. одлука, 37/2016, 29/2017, 24/2019, 66/2020 и 38/2021) утвердзене же з цильом вивершеня законох, других предписаньох и общих актох Републики Сербиї, предписаньох Скупштини и Покраїнскей влади, покраїнски орґани управи приноша предписаня и поєдинєчни акти, кед за тото маю овласценє, а зоз членом 16. пасус 5, истей одлуки же ше зоз ришеньом одлучує о поєдинєчних стварох, у складзе зоз предписанями. У складзе зоз членом 24. пасус 2, покраїнски секретар представя покраїнски секретарият, орґанизує и обезпечує окончованє роботох на ефикасни способ, приноши акти за хтори є овласцени, формує комисиї и роботни ґрупи з цильом окончованя зложенших роботох з дїлокругу секретарияту и одлучує о правох, длужносцох и одвичательносцох занятих. Зоз членом 37. пасус 5. утвердзене же Покраїнски секретарият за образованє, предписаня, управу и национални меншини ‒ национални заєднїци, у складзе зоз законом, окончує роботи покраїнскей управи хтори ше одноша на пририхтованє актох за Скупштину або Покраїнску владу, а зоз хторима ше, медзи иншим: доприноши ґу розвою интеркултурализма, афирмациї мултикултурализма, толеранциї и соживоту националних меншинох – националних заєднїцох хтори жию на териториї АП Войводини; стара о витворйованю правох у обласци людских правох и правох припаднїкох националних меншинох – националних заєднїцох и утвердзує додатни права припаднїкох националних меншинох – националних заєднїцох; обезпечує средства за финансованє, односно софинансованє националних совитох националних меншинох, здруженьох и орґанизацийох националних меншинох – националних заєднїцох, як и унапредзенє витворйованя правох припаднїкох националних меншинох – националних заєднїцох з териториї АП Войводини.

Конкурсна комисия за запровадзованє поступку додзельованя буджетних средствох на основи Явного конкурсу за софинансованє подпроєкту «Мултикултурализем на клик», формована з Ришеньом число: 128-90-22/2023-05 од 22.3.2023 року. Комисия зашедала 22.3.2023. року и по розпатраню и вреднованю приявох здруженьох, фондох и фондацийох на наведзени конкурс, утвердзела лїстину вреднованя, бодованя и ранґованя приявених програмох/проєктох хтора обявена на урядовим интернет-боку Покраїнского секретарияту 22.3.2023. року. Учашнїки конкурсу мали право на пригварку на лїстину вреднованя и ранґованя приявених програмох/проєктох, у чаше осем дньох по єй обявйованю. По виходзеню термину за подношенє пригваркох, Конкурсна комисия доручела предкладанє покраїнскому секретарови за приношенє конєчного ришеня о виборе програмох/проєктох за додзельованє средствох по Явним конкурсу за софинансованє подпроєкту «Мултикултурализем на клик».

Покраїнски секретар 31.3.2023. року принєсол ришенє о додзельованю буджетних средствох по Явним конкурсу за софинансованє подпроєкту «Мултикултурализем на клик», зоз хторим ше на основи Явного конкурса за софинансованє подпроєкту «Мултикултурализем на клик», средства у суми 700.000,00 динари додзелює **Форуму за едукацию, сотруднїцтво, афирмацию и потримовку гражданскому дружтву – ФЕСАП з Нового Саду**. Зоз членом 11. пасус 3. Покраїнскей скупштинскей одлуки о додзельованю буджетних средствох за унапредзенє положеня националних меншинох – националних заєднїцох и розвой мултикултурализма и толеранциї («Службени новини АПВ», число 8/2019), предписане же Ришенє покраїнского секретара за образованє, предписаня, управу и национални меншини – национални заєднїци о виборе конєчне. Секретарият и ФЕСАП 31.3.2023 року заключели контракт о додзельованю средствох число: 128-90-240/2023-05. На основи одредбох Явного конкурсу, наведзеного ришеня и контракту о додзельованю средствох, ФЕСАП 5.4.2023. року розписал Конкурс за вибор подобовей роботи на тему «Символи Велькей ноци», на хтори ше могло поднєсц прияви по 28.4.2023. року. По виходзеню термину за подношенє приявох, 16.5.2023. року зашедала Конкурсна комисия за розпатранє, вреднованє и оценьованє приявох хтори поднєшени на наведзени конкурс, и прейґ Записнїку число 06/2023 од 16.5.2023. року утвердзела предкладанє за приношенє Ришеня о виборе подобовей роботи на тему «Символи Велькей ноци».

У складзе з наведзеним, предсидателька Управного одбору ФЕСАП, прилапела у цалосци предкладанє Ришеня з лїстину наградзених роботох и принєсла Ришенє як у диспозитиву.

Ришенє ше обявює на сайту ФЕСАП и доручує Секретарияту пре обявйованє на сайту Секретарияту.

Ришенє доручиц:

1. Секретарияту;
2. Архиви.

Др Ида Кабок,

Предсидателька Управного одбору ФЕСАП